
A barna kánya hazánkban is honos, nagy tes- 
tű, ragadozó madár. A sasok, sólymok, ölyvek, 
héják rokona. Nagy, széles szárnyaival jól re- 
pül, gyönyörűen vitorlázik a magasban, hogy 
aztán nyílsebes zuhanással csapjon le a zsák- 
mányára. Szívesen tanyázik nagyobb folyók, 
tavak partján. Fészkét különféle papírokkal, 
rongydarabokkal és egyéb kacattal szereti kibé- 
lelni. A táplálkozásban nem válogatós, megeszi 
a víz színén úszó, elhullott halakat is. Ahhoz 
azonban nem elég ügyes és gyors, hogy — pél- 
dául a sólymokhoz hasonlóan — a jól repülő ki- 
sebb madarakat utolérje és megfogja. 


Fotók: BÉCSY LÁSZLÓ 


södnek és ki nem nő atolluk. 

a Magyar Úttörök 


A barna kánya tojásaiból magatehetetlen, pelyhes fiókák kelnek ki. Az újszülötteket szüleik táplálják, míg meg nem erő- 

 Csillagváros 


Az ég csillagvárost lebegtet. 


Hona ott van az űri hidegnek. 
És jár ott egy autóbusz, hófehér, 
s az antennákon zúzmara ezüstje. 
S folyvást beszél, 

egész nap, reggel-este 
a rádió — télen-nyáron bemon 
mely állomásról indul s merre r 
rakéta; és az órák mutatója 
is ezt hadarja csak egyre serényen. 


S a Földre vágynak ott az emberek, 
a Földre, mely úszik az égen. 


Fordította GARAI GÁB. 


ION DRUCE 


HIDACSKA 


Ha a mezőre kell menni dolgozni, Bobocsel 
is a mamával tart. Ha nem futja az erejéből vala- 
mire, a mama segít, ha nem sikerül neki ez vagy 
az, ugyancsak a mama javítja ki, és ha nem ért 
valamit, ő magyarázza meg. Este aztán elége- 
detten térnek haza, akár a többiek. 

Ha a szomszédban lakodalom van, és feltét- 
lenül táncolni kell, akkor magával hívja a nővé- 
rét. És ha nem tudja megforgatni annak rendje 
szerint, a nővére egymagában forog, mint a 
szélvész. Ha rálép a lábára, észre se veszi, ha 
elfogja a félsz, bátorítja, és jó! beleilleszkednek 
az általános vigasságba. 

s ha, mondjuk, egyetlen éjszaka alatt hirte- 
len felnőtté válik, és házat kell építenie, megké- 
ri a papáját, hogy segítsen. Így aztán, amit ő 
nem tud felemelni, a papája felemeli, amit nem 
tud beverni, azt beveri, és a felépített ház nem 
lesz rosszabb, mint bárki másé a faluban. 

És ha, ne adj isten, háború törne ki, a nagy- 
papájával megy a frontra. A nagypapája már 
két háborút megjárt és négy kitüntetése van. 
És ahol őt elhagyja a bátorsága, a nagypapája 
dicső hőstettet hajt végre; és ha beleragad a 
fegyverébe a golyó, a nagypapája tüzel a saját 
puskájából; ha pedig nem ért valamiféle idegen 
szót, a nagypapája lefordítja. Nem hoznak szé- 
gyent a fajtájukra. 


LE 


Így elmélkedik magában Bobocsel minden 
reggel, miközben halad hatalmas táskájával az 
iskola felé. Megy és örül, hogy nem egymagá- 
ban áll a Földön, s hogy neki ennnyi rokona van, 
akik az élet nehéz pillanataiban mellette állnak. 
A segítségükre azonban, sajnos, csak később 
számíthat. Pedig neki éppen ma kellene egy kis 
segítség — jobban, mint bármikor. Ma ugyanis 
a szorzótáblát fogják kérdezni. Érzi, hogy ki- 
hívják a táblához, egymaga fog állni szemben az 
egész osztállyal, s bár rengeteg rokona van, 
senkitől sem várhat segítséget. 

— A tanulás már ilyen — magyarázta neki 
egyszer a papája —, olyan mint átmenni egy 
deszkapadlón a folyó fölött. Ott két ember 
nem boldogul, vagy átmész egymagad vagy 
maradsz a túlsó parton. 

jctánka és Fagy apó 

Siklik a sza kére. a dombról Szjomka. Toni: 
"bol a tél. A többi gyerek már régen hazament. 
. . Csak Szjomka nem tud megválni a dombtól. 
7." Fagy apó megharagszik rá: hol a kabátujján 
". bújik be hozzá, hol az orrát csipkedi meg. 
2 A gyérek azonban rá se hederít — csak neveti. 
. Végül aztán Fagy apó komolyan dühbe gurul, 
. elkapja Szjomka orrát és így szól hozzá: : 
" — Indulás haza, te haszontalan! é 

— De hát hogy mehetnék? — feleli Szjomka 


3 
.. "sértődötten. — Hiszen fogod az. orromat " . . 
j 

Fagy apó elneveti magát. 
— Na — mondja —, ha így van, akkor csal 
" szánkózz kédvedre! : 
És elengedi Szjomka orrát. 

KELEMEN SÁNDOR fordításai 


FECSKE CSABA 


A Ménes-patak 
télen 


Befagyott a Ménes: 
hosszú ezüstszalag 
felvégből alvégbe 

mozdulatlan szalad 


A falu derekán 
övként díszeleg most 
rajta a hidacskák 
dérezüstös csatok 


Mint a disznócsülök 
a jó kocsonyába, 
befagyott a vízbe 

a fűzfák bokája 


Nem jön már a Nap sem 
úszni a patakra, 

no hiszen ha jönne, 
menten odafagyna 


A jégen naphosszat 
lurkók korcsolyáznak: 
párát virágzik a 
lelkük, mégse fáznak 

ZALÁN TIBOR 

Hó szakad 


Jön a hó, fújja szél, 

Utca végén már a tél. 
Didereg, dudorász, sees 
Ingadozik a bogáncs, oz 
Tüsszent a bogár. B 


Árkon át nyúl szalad, 
Lábnyomába hó szakad, 
Meg-megáll, szimatol: z 
Agár csahol valahol. én 


Alacsony, szürke ég, 
Lángos csillag már nem ég. 


Mély ködön átszalad: gk. ÉSE 
Almafára ül a fagy. e 
gét 


A macskákról mindenki azt tartja, hogy üldö- 
zik az egereket — és hát valljuk be, ez több- 
nyire így is van. De vannak kivételek! Arról 
nem is szólva, hogy a macskákat viszont a ku- 
tyák üldözik általában, bár itt is vannak kivé- 
telek. Sok a baj, ez kétségtelen, és Széltoló ba- 
rátommal szólva bizony nem ártana, ha a kivé- 
teles eseteket szaporítanánk. . . Vagyis jó lenne 
kibékíteni az ellenségeket... Széltoló persze 
ebben is nagymester, és mondhatom, egy-egy 
helyzetben olyan tettei vannak, hogy az em- 
ber csak ámul-bámul, mert egy-kettőre kibé- 
külnek a civódó felek, helyreáll az egyensúly, 
beköszönt a béke, és így tovább. Széltoló ezen 
a területen valóságos varázsló! Mert mi tör- 
tént egyszer is — elmondjam? De miért mond- 
jam én, amikor Széltoló is beszélhet? Tessék, 
átadom neki a szót, ti meg hallgassátok — ér- 
demes! 

— Egyszer volt, hol volt, hol nem volt, volt 
egyszer egy városi macska, akinek kedvenc 
tartózkodási helye egy hatalmas kockakő volt, 
egy kékesszürke tömb, amit ezért az emberek 
el is neveztek macskakőnek. . . A macskát Csu- 
csunak hívták, és sűrűn megesett, hogy egy- 
mást oldalba bökve így szóltak itt is meg ott is 
meg amott is: , Odanézz! Csucsu már megint 
ott ül a kövön!" És nevettek hozzá elismerően. 
Látta és hallotta ezt Thorma is, a svéd szárma- 
zású drótszőrű kutya, akinek persze nem tet- 
szett Csucsu, és ha csak tehette: fölbosszan- 
totta, kicsúfolta, sőt többször el is kergette a 
macskakőről. Egyszer éppen cudar őszi eső 
zuhogott, de Csucsu dacolt az időjárással és 
merengve ült a kövön... Thorma szerette 
volna meglepni, elkergetni, de nem jutott 
egyetlen jó kis gonoszkodás sem az eszébe. 
Hozzám fordult. 


— , Kedves Széltoló. .. — állított be hozzám 
Thorma. — Azt mondják, te olyan leleményes 
vagy, hogy vetekedsz a rókával és a bagollyal. . . 
Kérlek, adj valami jó ötletet. . . Szeretném egy 
jó gonoszkodással meglepni Csucsut, aki az 
esővel és a széllel dacolva ott mereng ismét a 
macskakövön. . ." Így szólt Thorma, svéd nagy- 
szülők vásott unokája, és én rövid gondolko- 
dás után azt mondtam, legyen... Segítek... 
Segítek. . . De előbb meg kel! ígérnie, hogy ha 
én olyan ötlettel állok elő, ami valóban megle- 
pő, akkor azt ő zokszó nélkül végrehajtja. . . 
Thorma töprengett, hogy mi ebben a csapda, 
de amikor semmi gyanúsat nem látott a meg- 
állapodásban, a szavát adta szépen, én meg elő- 
kerestem a szekrény legfelső emeletéről a leg- 
titkosabb lakót, bizonyos S. Ernőt, a sárgán 
suhogó, sárga selyemernyőt. . . 


ös szőt 


HORGAS ÁDÁM rajzai 


te ád 


— Gondolom, most már sejtitek, hogy miféle 
meglepetést találtam ki Thormának, a vásott 
svédnek... Ő persze tiltakozott, hogy túlsá- 
gosan ravasz voltam, de én azzal védekeztem, 
hogy nem csináltam semmi mást, mint amit ő 
kért. Ha ugyanis esernyőt tart a macskakövön 
merengő Csucsu fölé, az bizony nagyon nagy 
meglepetés lesz, szó szerint: jó kis gonoszko- 
dás... Vigasztalásul persze elmondtam Thor- 
mának, hogy S. Ernő nem akárki, nehogy azt 
gondolja, hogy akármilyen selyemből készült, 
hogy amolyan közönséges selyem-fiú — aka- 
rom mondani: selyem-ernyő . . . Nem! Eredeti, 
tiszta hernyóselyem őkelme, azért olyan ra- 
gyogó. Csucsu bizonyára el lesz ragadtatva tő- 
le, és meglepetésében szólni sem tud majd, ha 
odakucorodik — akarom mondani: odakutyo- 
rodik melléje... S úgy is lett, bizony! 


Még a zempléni táborban történt, 
hogy Dóra lányom cicát fogott a patakban. 
Cicát a patakban? 

Nincs itt valami tévedés? 

Hisz tudja minden bölcsődés, 
hogy a macska a vizet nem állhatja! 
Még fürödni sem vízben szokott, 
hanem csak úgy — cica módra, 

Hogy került mégis a patakba 
ez a nyávogó, pöttöm macska? 


Megmondom: szép gyöngéden ölbe vette, 
ötöt kölykelt éjjel az anyja, gondos kézzel betakarta. 

s úgy döntött reggel a gazda, Pici, puha, mint egy madár. 
hogy az ötből egyet, A szeme még mindig csukva. 
ezt a legkisebbet, Olyan apró, olyan gyönge 
ezt a leggyöngébbet — befészkelt a tenyerébe. 

nem tartja meg. — Vízbe dobta! . . Hazaviszlek — súgta Dóra, 
Azt már nem gondolta volna, s mivel éppen véget ért a tábor, 
hogy a fuldokló jószágot még aznap este beállított Dóra lányom, 
Dóra egy kicsit alább hátán egy nagy hátizsákkal, 
üggyel-bajjal kihalássza! kezében egy kissapkával, 
pedig úgy tett: kissapkában kismacskával. 


(10 Tösss 


— Most mi legyen? Ilyen csöppség! 


— Mama kéne, semmi kétség! 
— Apa, hívd az Állatkertet! 
— Hozz egy lábast, kell a tejnek! 
— Pólyába tedd, könnyebb fogni! 
— Rossz a cumi, nem tud szopni! 
— Nyisd a szádat, pici macska! 
— Az Állatkert nem fogadja! 


— Cseppenként add, ne egyszerre! 


— Nem issza meg, olyan gyenge. 
Így telnek a hosszú órák. 
— Mi lesz veled csöppnyi jószág? 
Csengenek a telefonok, 
apa hívja a sok rokont, 
ismerőst és jóbarátot: 


— Nincs egy szoptatós macskátok? 


— Nálatok sincs? 
— Sehol sincsen! 
Este tizet üt az óra. . . 
— Nálatok van?! Máris megyünk! 


— Sapkába a cicát, Dóra! 
— Gázt! Gyorsabban! 

— Figyelj! Fékezz! 
Kissapkában kismacskával 
robogunk, mint a mentősök, 
mélyről hangzó szirénával. 
Cicamama nagyot ásít, 
megnézi az újabb kosztost, 

aztán úgy dönt: 
négy csíkoska kölyke mellett 
elfér még egy árva foltos. 
Nyáron történt. Nem is régen. 
De jó lenne, 
ha minden nap így végződne, 
ilyen szépen! 

Ek 


harék Veronika 


EZ A MELLÉKLET, EMELD KI A LAPBÓL! 


WMiatrjoska babák 


November hetedikét — a szovjet forradalom év- 
fordulóját — nemcsak zászlóval ünnepelhetitek. Igen 
kedvesek a papírból készült Matrjoska babák, ame- 

3 lyeket sokféleképpen használhattok: a kezetekre 
húzva egyenletes járáshoz, sorba, egymás mellé állít- 

j va, nagyság szerint sorakoztatva és ,elbújtatva", 
egyetlen babaként. 

I Énekelhettek nekik orosz gyerekdalokat, vagy a 

. melléklet hátoldalán lévő népdalt. 


A babákat így készítsétek 
el: 


Vágjátok körül a formákat a vastag 
vonal mentén! 
A pontozott részeket ragasztózzátok 
meg, hajtsátok a formákat sátor ala- 
kúra, a ragasztózott résznél illesz- 
szétek egymáshoz a két szélét! 
A ,sátor" tetején lévő nyílást kevés 
ragasztó segítségével nyomjátok ösz- 
sze! 

RICHTERNÉ KROPF ANIKÓ 


uz erdőnek sok a fája... 


I. Az er-dő- nek sok a fá- ja, Az er-dő-nek mok a fúja, 


Sü - rű - jé- ben já - rok, Bú - rű - já - ben já - rek. 


2. Addig-addig keresgélek, addig-addig keresgélek, 
Míg egy juhart látok, míg egy juhart látok. 


3. Csináltatok majd belőle, csináltatok majd belőle 
Szépen szóló guzlit, szépen szóló guzlit. 


4. Arra járom majd a táncot, arra járom majd a táncot, 
Kivel nekem tetszik, kivel nekem tetszik. 


MADÁR ESZTER rajzai 


MADÁR ESZTER rajza 


"él 


— Hát a vakond mit tanult ki ZZ 


1 Jöld gyomrában fúrni, futniz 


Járatot kapar magának, 


jut idő a pihenésre. 
. ÖOdújában tanyázik. 
Van bundája, nem fázik. —A 


A 


GYÁRFÁS ENDRE 


— Hamarosan beáll a tél 

— mondja Dörmi. — Nő a veszély. 
Tudjátok, hogy a fák kérge 

a szarvasék csemegéje? 


— Ha a szarvas megrágcsálja, 
elpusztul a gyümölcsfácska 

— szipog Bori. — Mit tehetünk? 
Bár támadna egy ötletünk! 


KOLTAI ÉVA rajzai 


— Gyertek velem! — kiált Berci. 
— Én már tudom, mit kell tenni. 
A fák köré ássunk árkot! 
Beleesnek a rongálók. 


Marci brummog izgatottan: 

— Kerítést kell húzni nyomban. 
Erős, kemény deszkafalat! 
Torpanjanak! Hátráljanak! 


Szavaikat tett követi. 

— Berci, Marci, gyürkőzz neki! 
Kész az árok és a palánk. 

— Hiába jön már a falánk. 


Mire ébred másnap reggel 
Dörmögő a gyerekekkel? 

Arra, hogy a palánk ledőlt, 
s a szarvas áll a fák előtt. 


— Mért ugrottad át az árkot? 

— Mért lökted le a palánkot? 

— Azt hittem, hogy megtehetem. 

Nem tiltotta senki nekem. 

— Várj csak! — brummant Marci. — Tessék! 
Itt az ecset, ítt a festék, 

itt a tábla s a papiros. 

Rápingálom máris: TILOS. 


— Sajnálom, hogy idejöttem 
— szól a szarvas sértődötten. 
— lIlla berek, nádak, erek, 
nem maradok közöttetek. 


Bori kiált: — Ne sértődj meg! 
Acsolhatunk etetőket. 

A három bocs megvendégel 
szénával és gesztenyével. 


— Így már másként fest a dolog. 
Lehetnék a barátotok 

— szól a szarvas. — És ígérem: 
fáitokat megkímélem. 

KÁNYÁDI SÁNDOR 
Eső, szél, sár 


Eső, eső, te sziszegő, 
kabátomat nehezítő 
novemberi ólmos eső. 


Az még hagyján, ha csak esne, 
nem volnék elkeseredve. 


De a szél is, ez a cudar, 
térül-fordul, csivir-csavar, 
ő is esőernyőt akar. 


S harmadikul itt van a sár, 
szidja is, aki erre jár. 


Pedig a sárt ne érje szó, 
hármuk közül csak ő a jó, 
derék vendégmarasztaló. 


Húz, nem akar válni tőled, 
Lehúzza a fél cipődet! 


A gyerekek alig tudtak bemenekülni a hideg őszi eső elől. 
Egyikük cipője bizony a nagy sietségben ott ragadt a sárban. 
Melyik? Hát az, amelyik fél! 

Rajzold le azt, s rajzolj bele minden olyat, amit a Télapó is 


beletett volna! 
és ) 


SÓTI KLÁRA rajzai 


Mondd először halkan, aztán középerősen, majd egyre hango- 
sabban a verset! A tempó eközben lassúból gyors, majd még 
gyorsabb legyen. A két utolsó sort lassan, vontatottan mondd! 


HO 


Találós kérdés: 


Nagy madár, de nem ül fára, 

Embert visz a messzi tájra. [/ 
Fényes szárnya meg se rebben, 

Száll a szélnél sebesebben. 


(91ndau) hi 

Melyik szó és melyik kép tartozik egymáshoz? 


repül, robog, pöfög, siklik, gurul, zakatol, csilingel, 
tülköl, zúg, dudál 


Melyik jármű a leggyorsabb? Rajzold le Dörmögőnek, s ha már 
írni is tudsz, írd mellé a hozzá tartozó szavakat! 


0 Et 


Rajzold meg mindegyik képen a zászló formát! Rajzolj te is 
olyan tárgyakat Dörmögőnek, amelyeken látható ez a forma! 

Összeállította: RICHTERNÉ KROPF ANIKÓ 

Kedves Gyerekek ! 


Dörmi apót elborították a névnapi üdvözletek; képeslapok, 
levelek, rajzolt, vágott, ragasztott ajándékok. Szinte hihetetlen, 
hogy ilyen sokan gondoltatok rá. Ez a Dömötör-nap volt a leg- 
szebb. Köszönjük mindenkinek! Apó azt mondta, ha neki ilyen 
kedves barátai vannak, akkor az idén nem is készül nagy, téli al- 
vásra. Még többet szeretne dolgozni. 

Még el sem felejtettük a Dömötör-napot, máris újabb köszön- 
tőre készülünk. Bori névnapja közeleg. Én egy ládikót készítek 
neki Marcival. Ebben tarthatja majd Bori az öltöztetőbabájának 
a ruháit. 


Apó madáretetőt fabrikál Bori ablaka elé, 
anyó pedig ezt a mesekönyvet vette neki: 


A vidám történetet Csukás István, a Süsü- 
sorozat szerzője Írta, a rajzokat pedig Cakó 
Ferenc, a kissé bohókás agyagfigura, Zénó 
megteremtője alkotta. 

A könyv mellett a csomagban esőkabát is 
lapul, biztosan jól fog állni Borikán. Ez persze 
még titok! 


Az viszont nem titok, hogy ezt a könyvet 
— esőkabáttal együtt — bárki megveheti a 
könyvesboltban. Kérhetitek a télapótól is, 
akit — gondolom, mindannyian — izgatottan 
várunk. 

Szép fehér havat, sok-sok téli vidámságot 
kívánok nektek a Dörmögő család nevében: 


Kerci 


Szeptemberi számunk rejtvényeinek helyes megfejtése : 
Zsófi ecsettel festette az első irkafirkát, a másodikat 
és a harmadikat színes ceruzával készítette, 

a negyediket és ötödiket krétával, 
az utolsót pedig filctollal, 


Gyurkának a pöttyözött út a legrövidebb: 
14 cm a rajzon. 


Jutalmat kaptak: 


Antoni Rita, Szeged 
Bene Tímea, Debrecen 
Beer Zsófia, Ajka-Padragkút 
Bonyai Balázs, Bonyhád 
Csigó Luca, Nyul 
Derzsi Lacika, Halásztelek 
Egyed Karolina, Csesztve 
Faldum Vivien, Baja 
Farkas Mariann, Sándorfalva 
Ham Barbara, Varsád 
Licskó Adrienn, Szécsény 
Karácsonyi Csilla, Gyula 
Kerecsényi Nóra, Körmend 
Kiss Katalin, Győr-Ménfőcsanak 
Miklós Tamás, Szeged 
Nadobán Zsuzsa, Makó 
Nagy Andor, Debrecen 
Nagy Lacika, Jászladány 
Pásztory Tamás, Monori-erdő 
Pozsgai Tamás, Mohács 
Szászkő Dóri, Budapest 
Takács Gábor, Zalaegerszeg 
Titl Anett, Kiskőrös 
Titl Ágnes, Kiskőrös 
Tóth Adrienn, Kisújszállás 
Vancza Alexandra, Szuhakálló 
Vass Barnabás, Zalaegerszeg 
Vastagh Noémi, Pécs 
Zemankó Tamás, Rém 
Zombai Zita, Pécs 


vat azeri MET EZÉ 
HERÉDI SZ. ERIKA jászszentlászlói olvasónk munkája N OV E há B E R 


Komor fellegek között 
jön az eső, jön a köd. 
Cidrizik már a világ. 
ÁRA: 7,50 FT — Jól vigyázz, hogy meg ne fázz ! 
(TAMKÓ SIRATÓ KÁROLY) 


